Атанғол ҡарттың бер генә улы була. Илдәрбак исемле был яңғыҙ гына улын ул Ҡарғалыла мосолманса ла, русса ла уҡыта. Илдәрбәк бик зирәк, отҡор бала була. Дастуин егет булғас, Ҡарғалынан кәләш алып ҡайта. Ҡатыны ла бик грамоталы әҙәм була, русса ла, мосолманса ла укый-яҙа белә. Атайғол ҡарт, улы кәләш алып килгәс, шул тиклем ҡыуана, бал һалып ҡымыҙ әсетә, ике тыу бейә һуйҙырып, Ҡарғалынан ҡоҙа-ҡоҙағыйҙарын саҡырып, бик ҙур туй үткәрәләр. Туйҙа ошондағы ҡарттарҙың йырлауына, ҡурайҙа уйнауҙарына иҫтәре китеп, аптырашып, ғәжәп ҡалып ҡайтҡандар, ти Ҡарғалы ҡоҙалары. Ҡурайға Илдәрбәк тә бик шәп булған. Илдәрбәк ҡурайын тартһа, бер кем дә иламай ҡалмаған, шул хәтлем моңло уйнаған, ти ул.